**I n d o k o l á s**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításához**

**1. §**

A rendelkezés az átmeneti szállásra való jogosultság körének kibővítését tartalmazza. A módosítással az Önkormányzat segítséget tudna nyújtani lakhatási problémájuk megoldásában a rendkívüli szociális krízishelyzet esetén azoknak, akiknek az általuk lakott ingatlanukra az árverés kitűzésének tényét az ingatlanügyi hatóság feljegyezte, és az árverést követően önerejükben a lakhatásukat megoldani nem tudják.

A lakásrendelet 2020. szeptember 30. napjától hatályos módosítása óta eltelt időszakban a bérbeadás, valamint a bérleti jogviszonnyal kapcsolatos eljárások során tapasztaltak alapján szükséges a vagyon fogalmának lakóingatlanra történő szűkítése.

**2. §**

Az önkormányzati tulajdonban lévő lakásban lakók lakbértámogatásának megállapítása esetén a rendelet értelmezési rendelkezései között meghatározott vagyon fogalma helyett a szociális törvény szerinti ingatlan vagyon vizsgálatát tartalmazza a rendelkezés.

**3. §**

A nem önkormányzati tulajdonban lévő lakásban lakók bérleti díj támogatásának megállapítása esetén a rendelet értelmezési rendelkezései között meghatározott vagyon fogalma helyett a szociális törvény szerinti ingatlan vagyon vizsgálatát tartalmazza a rendelkezés.

**4. – 5. §**

A demográfiai és társadalmi változások kapcsán megfigyelhető, hogy a fiatalok önálló életkezdésének időpontja az életkor tekintetében egyre inkább kitolódik, így indokolt, hogy a MOP-Házban történő elhelyezés jogosulti köre a 35 év helyett, a 40. életévét még be nem töltött személy, továbbá a nappali tagozatos hallgatók mellett a levelező tagozatos hallgatók legyenek.

.

**6. §**

A rendelet hatálybalépését tartalmazza.